R5dwMg/zh-wiki-yue-long huggingface dataset:
《梅艷芳》係一套喺2021年11月上映嘅香港傳記劇情電影，由導演梁樂民擔任執導同編劇，江志強監製，由王丹妮、劉俊謙、廖子妤、林家棟、古天樂、楊千嬅同楊祐寧主演，故仔係根據已故香港藝人梅艷芳真實經歷改編，亦係向佢致敬嘅作品，講已故「香港天后巨星」梅艷芳一生嘅經歷。
梅艷芳大佬梅啟明喺2021年12月2號入稟，指安樂影片有限公司侵犯佢擁有嘅「梅艶芳」商標，申請禁制令同埋要求賠償。12月4號梅艷芳阿媽梅覃美金發聲明話呢單案佢冇參與。12月5號安樂電影有限公司發言人對傳媒講，單嘢交咗畀公司嘅法律圑隊跟進。
《梅艷芳》喺新加坡上映嗰陣，只能上映華語配音版本，就算有人向政府請願要求都被拒絕。有人就批評，呢套電影既係描述梅艷芳生平，又穿插佢嘅廣東經典金曲，華語放映版本並唔真實，事件亦引起一啲對廣東話喺星加坡嘅地位嘅討論。
子宮頸嘅細胞可能因為長期受到刺激或感染，而發生炎症反應，細胞異常增生就有可能轉變為早期嘅子宮頸癌。一般患者係無症狀。大部份最常見嘅子宮頸癌嘅症狀係性交後出血，陰道不正常嘅出血，以及有惡臭嘅陰道分泌物。
華語流行曲，依家主要指用標準官話唱嘅流行音樂，係中文流行曲嘅子類別之一，都係以中文做載體嘅流行音樂入面第一個成形嘅子類別。佢起源喺二十世紀嘅上海，之後北京、香港同臺北都做咗華語流行曲產業歌重要中心。依家主要喺中國大陸、香港、澳門、臺灣、馬來西亞、星加坡等華人地區流行。
二十年代時代嘅歌萌芽時期，演奏樂隊成日以國樂樂器為主，輔以西洋提琴增潤音色。到三十年代中期，西洋樂器漸成主流，甚至有用管弦樂演奏傳統中式旋律。依家嘅樂器配置就更西方化，吸收咗例如R&B、嘻哈音樂等嘅好多配樂特點。
華語流行音樂嘅歌詞創作最早係從民間小曲同古代詩詞中汲取靈感。早期嘅作詞家如范煙橋、陳蝶衣等都深通韻律，上承中國古詩嘅遺風，歌詞雅俗共賞，俗而唔淫。依家填詞人就迎合新時代嘅需要，歌詞更直白，有啲仲吸收西方流行音樂嘅特點，歌詞創作都呈現五光十色。
方文山以典雅嘅文筆同詞彙著稱，同周杰倫嘅曲一齊確立咗流行音樂中國風。佢喺《范特西》一張專輯內入圍咗三首最佳作詞獎。香港嘅林夕花名係詞神，好多深入人心嘅歌都出自佢筆下。熊仔、蛋堡等嘻哈界創作者以好多互相配合嘅韻腳增加咗華語音樂嘅豐富程度。
華語流行音樂嘅音樂廠牌包括獨立廠牌杰威爾音樂、福茂唱片、相信音樂、華研國際音樂同主流廠牌子公司例如索尼音樂、環球音樂、華納音樂。過去幾年，中國大陸廠牌例如天娛傳媒、華誼兄弟、太合麥田、少城時代都出現咗。
呢隻碟嘅主打歌《壞女孩》係梅艷芳其中一首最有名嘅歌曲，但有啲人會覺得呢首歌嘅歌詞太大膽。喺1995年，梅艷芳開廣州舉行演唱會，喺Encore時段因為唔想樂迷失望而臨時加唱呢首「禁歌」。雖然梅艷芳已經避重就輕唱到敏感字眼就以「啦啦啦」帶過，但中共政權仍然以此為由話佢違規，打壓佢唔畀佢喺中國大陸開演唱會，直到2002年。
華星唱片係香港一間唱片公司，現時係豐德麗控股有限公司全資附屬機構。自1971年正式成立後，唔少天皇巨星都曾經羅致旗下，例如羅文、甄妮、成龍、梅艷芳、張國榮、劉德華、李克勤、郭富城、黎明、陳奕迅、楊千嬅、梁漢文、鄭秀文、許志安、草蜢、蘇永康、韓紅、詹天文、莊殷玥、劉芷君、鄧曉殷、繆昀希、楊秉頤、梁善知、林楚麒、黃敏華等。
華星唱片初時係TVBI附屬機構，喺1996年被南華早報集團收購，喺2001年10月20日將餘下十幾名員工遺散並宣佈公司停止運作，但保留公司品牌、商標以及一切歌曲版權，直至2008年由商人林建岳旗下豐德麗收購，並成為東亞唱片 旗下品牌。
1996年，當時仲喺華納工作嘅黃柏高同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德。
鏡頭返去1934年嘅香港。南北行海味鋪太子爺陳振邦係個成日去嫖妓、食鴉片嘅花花公子，對綺紅樓「名妓」如花一見鍾情，兩個人好快就成為情侶。但由於兩人身份同地位差太遠，陳家並唔接受佢哋，仲希望十二少同佢嘅表妹程淑賢結婚，跟住繼承家業。
時間返到嚟53年後。如花響陰間一直等唔到十二少，就返到人間搵佢。職員袁永定同佢女朋友凌楚絹都好同情如花，幫佢登廣告搵十二少，仲畀埋「3811」呢個記號。袁永定同凌楚絹最終響報紙嘅記錄搵到十二少，從十二少個仔嗰度得知原來十二少畀屋企人救返，之後同表妹程淑賢結婚，但佢唔識做生意，敗嗮身家，依家響片場做茄哩啡。
《胭脂扣》原著小說係由李碧華創作，由經理人陳自強買返嚟《胭脂扣》小說嘅版權，佢打算改編成電影，而最開頭負責嘅導演係唐基明。原著李碧華同編劇鄧景生當時亦有參加改編，當時已經整成七八頁稿嘅劇本，但由於選角、劇本等多重嘅因素影響，唐基明最終離開劇組。
陳自強無耐就邀請當時啱跳槽到威禾無耐嘅關錦鵬做《胭脂扣》嘅新導演，關錦鵬認為《胭脂扣》小說版唔錯，所以就同意咗，並且搵嚟之前合作過嘅邱剛健嚟做編劇，決定將劇本重新寫過。關錦鵬覺得如花去人間搵十二少呢段最打動佢，所以將三十年代嘅事放響電影嘅前半段，而將如花搵十二少呢段故仔放響後半段。
係由商業電台叱咤903成立嘅香港樂壇華語流行曲流行榜，同名頒獎禮1989年開始喺每年年頭舉辦，同香港電台嘅「十大中文金曲頒獎音樂會」、新城電台嘅「新城勁爆頒獎禮」、無綫電視嘅「十大勁歌金曲頒獎典禮」並稱「香港樂壇四大頒獎禮」。
《勁歌金曲頒獎典禮》由香港無綫電視主辦，1984年1月28號首次舉行，一直舉辦到而家。頒獎禮通常喺紅磡香港體育館舉行，無綫電視翡翠台作現場直播，喺頒獎典禮舉行之後會喺中國中央電視台國際頻道、綜合頻道、綜藝頻道，以及一啲喺海外嘅中文電視頻道播出。
陳百強係1954年9月7號係薄扶林瑪麗醫院出世,佢老竇陳鵬飛係金寶鐘錶行老世,佢阿媽姚玉梅係二房，陳百強出身係中產階層嘅家庭之中,陳百強佢係二房嘅獨生子，他有同父異母共有三位哥哥、一位姐姐、一位細佬。
陳百強未入行已經畀人知道有潛質。1977年參加【山葉電子琴大賽】得冠軍，同年，佢作首《Rocky Road》奪得【香港流行歌曲創作比賽】季軍。之後加入百代唱片公司，1979年推出第一張唱片《First Love》，裏面一曲《眼淚為妳流》令佢一炮而紅。
1980年陳百強憑《突破》同《喝采》兩套片，再加埋兩套戲主題曲，令到佢好受年青人歡迎。1980年代初達到高峰。之後改簽華納唱片公司，出過唔少作品，有唔少係鄭國江作詞。早期作品就有《等》、《幾分鐘的約會》、《偏偏喜歡你》、《今宵多珍重》等等。
1992年5月18號，陳百強被發現因為用酒送安眠藥，導致腦神經系統受損而昏迷，被送到瑪麗醫院救治。喺醫院昏迷17個月後，喺1993年10月25號因為逐漸性腦衰竭而不治，享年35歲。喺香港殯儀館出殯後，遺體葬喺將軍澳華人永遠墳場第15段。
杜琪峯喺1972年加入無綫電視，主要做編導。期間佢嘅作表作係劇集《千王之王》，係因應當時無綫劇集《輪流傳》俾亞視嘅《大地恩情》打低而推出嘅。此後佢專門拍啲電視電影，例如周星馳有份演出嘅《刑警本色》，開始咗佢電影創作之路。
必列者士係英國人，1851年去香港做大律師。必列者士同香港總督寶靈好熟，所以1852年做咗代理律政司，1857年升做代理輔政司同埋核數總長，負責鴉片經營權投標審批，佢又兼幫個別商人競標，官商合作壟斷市場。
東華三院喺2020年底推出《國安教育參考資源套》，由教育科主管吳奇壎做顧問，一面倒緊隨港府嘅說法，話2019－2020年香港修例風波等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。
直到1999年，梅艷芳非常賞識阿詩，邀請佢喺演唱會度擔任和唱，兩個人更喺《Larger Than Life》一碟合唱一曲《女人煩》。其後，梅艷芳成立咗自己嘅公司Mui Music，並正式宣佈收何韻詩為徒，何韻詩成為梅艷芳嘅唯一女徒弟。
喺2001年，何韻詩受唱片公司高層賞識，推出首張個人ep《first.》。佢喺呢隻專輯裏面硬搖滾嘅獨特曲風加上鮮明形象令佢在當年嘅新人之中，喺各大樂壇頒獎禮上奪圍而出。亦因為佢喺首張唱片嘅歌以搖滾曲風為主，所以有唔少人將佢定形為一位搖滾歌手。
推出咗第一張個人專輯之後，華星唱片喺2001年唔再做音樂。不過，何韻詩好快就搵到一個好歸宿。2002年，佢同百代唱片簽約，推出1張EP及4張唱片。佢響百代雖則只係兩年，但可以盡顯才華。喺新嘅唱片公司，佢同英師傅夾手做佢第一張EMI唱片《hocc²》，喺歌曲製作上，佢亦都有自主權，可以喺音樂風格上作出改變，大部份歌曲重係保留住初出道嘅搖滾風格。
2002年秋《free》，係佢第一隻大碟，為咗迎合香港樂壇嘅大環境同唱片公司嘅要求，歌曲商業味比較重，亦都非常成功。《天使藍》同《再見…露絲瑪莉》更加贏唔少獎。《再見…露絲瑪莉》係《露絲瑪莉》續篇，首歌係非常令人難忘。
自此之後，何韻詩以製作人及歌手嘅身份推出個人大碟《Dress Me Up!》。佢整咗一張屬於自己嘅專輯。阿詩成功咁喺自我同商業之間作出平衡，而比較商業化嘅歌曲《沙》同埋搖滾歌曲《元神出竅》亦能夠喺各大電台嘅流行榜中取得冠軍位置。
何韻詩喺師傅離世後推出《艷光四射》專輯，主題係向1980年代嘅樂壇巨星致敬，而碟中百變嘅形象同埋曲風被外界認為係要跟隨佢師傅嘅風格。不過更重要嘅係「青山大樂隊」喺製作呢隻專輯嗰時正式組成，並成為佢嘅固定音樂班底，對佢嘅音樂風格帶來莫大嘅影響。
2005年9月，何韻詩作出新嘗試，親自策劃及監製舞台劇《梁祝下世傳奇》，喺劇中擔任女主角，並推出同名原聲大碟。何韻詩把聲同黃偉文嘅歌詞及青山大樂隊嘅音樂喺呢隻專輯度擦出咗火花，令專輯成為佢近年最完美嘅一張主題專輯。
2006年，東亞唱片為何韻詩於香港體育館舉行佢首個個人演唱會，反應非常熱烈，唱片公司因此喺翌年為佢再加開兩場演唱會。演唱會嘅成功亦將佢推到事業嘅第一個高峰，佢喺嗰年獲得商業電台頒發嘅全年最高播放率嘅獎「叱咤樂壇女歌手金獎」。
喺2021年，學術期刊Information Systems Frontiers發表一篇關於網上假新聞同社會兩極化嘅關係嘅文章，當中提到一啲激進親共派網民有強烈人身攻擊傾向，其中一個例子，就係何韻詩分享喺芬蘭入住Airbnb，被人性騷擾嘅不愉快經歷之後，Discuss.
非典型肺炎，簡稱非典，係一個總稱，泛指所有由某種未知嘅病原體引起嘅肺炎。呢啲病原體，有可能係冠狀病毒、肺炎支原體、肺炎衣原體或者退伍軍人菌引起嘅肺炎症狀。非典型肺炎出名嘅例子有三種，包括2003年沙士、2012年新沙士同埋2020年武漢肺炎。
1980年代初，佢開始喺工會運動中冒起，成為香港獨立工運嘅領袖，當時有「香港華里沙」之稱。1985年，基本法準備起草，原本好有機會被委任入基本法起草委員會嘅劉千石，最後被剔出委員會名單，失去響建制內參與起草基本法嘅機會。
1994年12月，劉千石就《僱傭條例草案》嘅修正案二讀時提出修訂，重成功獲得立法局通過，但港英政府官員梁文健喺草案三讀前收回草案，令劉千石嘅修訂無功而回。佢批評政府「輸打贏要」，憤而辭去立法局議員職務，成為第一個亦係唯一一個因抗議政府而辭職嘅立法局議員。
2000年5月，冇回鄉證嘅劉千石得到當時香港行政長官董建華嘅協助，六四事件後第一次獲發回鄉證返廣州探望當時病重嘅母親，其後更可以多次返中國大陸。2000年6月，佢因同時持有民主黨同前綫嘅雙重黨籍，畀民主黨革除黨籍。
之後，佢表現十分低調，甚少出席泛民主派嘅遊行活動，而佢響立法會嘅投票意向亦偶然同其他民主派議員唔同。2005年6月，劉千石、鄭經翰同陳偉業提名支持曾蔭權接任香港行政長官，而冇提名支持由大部份泛民主派推舉嘅李永達。
2008年，佢响第4屆香港立法會選舉嘅九龍西選區尋求冧莊，佢唔單止拒絕出席所有公開論壇同埋活動，最後輸畀梁美芬。選後，佢响香港電台一個節目入面，證實自己確診直腸癌，但係病情仍然受到控制，之後逐步淡出香港政壇。
中森明菜喺1982年出道，同年5月出第一張 SINGLE，引起廣泛注意。同年7月推出第二首SINGLE，已經打入日本 ORICON 10 大位置。當第三張 SINGLE，就係佢第一次有碟升到榜首，重係一上就到榜首，直到1988年推出為止，總共有 20 張連續 ORICON 咁樣上榜首。
趙文卓，原名趙卓，生於黑龍江省哈爾濱市，中國男演員。畢業於北京體育大學武術系，曾經獲全國武術冠軍同埋當選中國國家武英級運動健將嘅榮譽。1992年被導演元奎賞識從而開始進入香港娛樂圈同埋中國內地娛樂圈，然後接拍多部動作電影，成為新一代「真功夫」影星。
《血染的風采》係一首中國人民解放軍軍旅歌曲，喺1986年創作，陳哲作詞，蘇越作曲。呢首歌係為咗兩山輪戰中陣亡嘅解放軍士兵而寫，歌詞追悼喺戰場上為國家而犧牲嘅軍人。。直到北京未經諮詢或香港人同意而訂立《港區國安法》之前，呢首歌幾乎係每年維園六四燭光晚會都會唱嘅歌。
惠英紅，BBS係香港女演員，滿洲正黃旗人，香港出世。惠英紅憑電影《長輩》攞到1982年第一屆香港電影金像獎最佳女主角。2009年憑《心魔》攞到第46屆金馬獎最佳女配角。2010年再憑《心魔》攞到第29屆香港電影金像獎最佳女主角。
惠英紅阿爸喺文革時帶住妻妾仔女逃到香港。惠英紅14歲加入夜總會表演歌舞，三年後一個偶然嘅機會，得到大導演張徹賞識，收做契女，成為邵氏基本演員，月薪五百。佢演嘅處女作係《射雕英雄傳》，扮演「穆念慈」。1980年代惠英紅拍劉家良嘅功夫片出名，一直以打女形象出現喺銀幕上。
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
葉童，原名李思思，係香港演員，香港出世，祖籍廣東番禺。佢先後憑1983年電影《表錯七日情》同1991年電影《婚姻勿語》兩次攞香港電影金像獎最佳女主角獎。佢亦先後幫過無綫電視同亞洲電視拍劇。亦都有參演舞台劇。
佢響1984年就已經參與電影演出。當時佢成日俾人批評冇演技，響電影度純粹係「花瓶」養下眼。好似成龍1985年主演嘅《警察故事》張曼玉雖然係女主角，但只有幾個少數嘅出場鏡頭。佢都承認過早期演技唔好，重話佢開始識得演戲，係喺1988年跟咗王家衛拍《旺角卡門》嗰陣之後嘅事。
袁詠儀，花名「靚靚」，係香港電影、電視藝人，1990年香港小姐競選冠軍，1994年到1995年分別憑《新不了情》同《金枝玉葉》連攞兩屆香港電影金像獎最佳女主角獎。佢老公係香港藝人張智霖，喺2001年結婚。
李心潔係馬來西亞籍演員，亦曾經做過歌手，老公係香港電影導演彭順。2002年李心潔憑恐怖片《見鬼》，攞到金馬獎、香港電影金像獎、香港電影金紫荊獎同華語電影傳媒大獎嘅「最佳女主角」。除咗電影，佢亦拍過幾套電視劇，包括香港電視網絡開台劇《選戰》做女主角葉晴。
葉德嫻的代表作《明星》，其實是一首重唱歌曲，由黃霑作曲填詞，原曲是張瑪莉的《當你見到天上星星》，但很多人甚至連歌迷也誤以為這是一原創歌曲，最佳例子就是許多歌星自葉德嫻重唱此曲後全都以《明星》作歌曲名稱。
除了這些「情歌」之外，葉德嫻也有一些其他題材的歌曲，如說理的有《幸運是我》、《讓過去過去》等等，歌頌友情的有與陳潔靈合唱的《千個太陽》，亦有大膽新穎的題材，例如《邊緣回望》，就是一首講述自殺者在自殺前的心理狀況，可見葉德嫻歌曲的題材相當廣泛。
春夏，原名李俊杰，係中國女演員兼模特兒，雲南昆明出世。佢憑2015年港產片《踏血尋梅》嘅角色王佳梅，攞到香港電影評論學會大獎同埋香港電影導演會年度大獎「最佳女演員」獎項，亦攞到香港電影金像獎「最佳女主角」獎項。
林嘉欣係近年好有潛質嘅電影女演員，出道冇幾耐就贏咗好多獎項。佢憑住2002年電影《男人四十》就攞到香港電影金像獎最佳新人同最佳女配角獎，之後同「哥哥」張國榮合作拍攝《異度空間》，亦有突出嘅表現。2005年同八大影帝同埋劉心悠合演嘅《阿嫂》亦都幾矚目，2006年7月，林嘉欣第一次踏足舞台參與劇場組合製作，由詹瑞文同甄詠蓓導演，以幾米繪本作創作靈感嘅兒童音樂劇場《月亮7個半》。
2015年，林嘉欣喺《男人四十》上畫十三年後再次同張學友合作，參演袁劍偉執導嘅《暗色天堂》。同年11月21號，佢憑住臺灣電影《百日告別》而得到金馬獎最佳女主角獎。佢到宜家已成功羅到金馬獎最佳女主角、最佳女配角同埋最佳新演員獎，成為演技獎大三元嘅第一人。
薛凱琪係香港歌手。佢喺香港出世，籍貫廣東順德，中學就讀港島學校，大學就讀香港城市大學創意媒體學院。起初參與拍攝多個廣告同埋做雜誌模特兒，及後畢業投身娛樂界。2003年，加入華納唱片公司，其後相繼推出派台歌曲《XBF》、《麥當娜一吻》、《奇洛李維斯回信》、《上帝是男孩》。
2004年4月8號推出第一張大碟《F Debut》。同年5月5號，因為《F Debut》銷量創佳績，所以推出《F Debut AVCD》，當中收錄咗《奇洛李維斯回信》嘅特別版《奇洛李維斯回信》以及多首歌曲嘅MV。
2004年，佢喺四大樂壇頒獎禮獲得當年女新人之中最好嘅成績，總共八個獎。其中喺叱咤樂壇流行榜頒獎典禮更憑「奇洛李維斯回信」一曲打敗樂壇唔少舊人，獲得專業推介、叱咤十大。其後喺IFPI香港唱片銷量大獎中獲「最暢銷本地女新人」殊榮。
周星馳細細個就好崇拜李小龍，由嗰時開始已經嚮往成為一個專業嘅演員，所以中學畢業之後就參加咗TVB藝員訓練班嘅考試，但俾人淘汰。落選後嘅周星馳四圍咁搵窿路，終於畀佢成功入讀TVB藝員訓練班第11期嘅夜訓班。
喺1982年畢業後，跟著吳孟達及星仔俾人擺咗去做兒童節目《430穿梭機》，同埋最多只係喺幾部電視連續劇做下臨記。不過睇返喺《430穿梭機》入面有個環節叫做《黑白殭屍》，其實嗰時星仔扮演嘅黑殭屍已經開始俾人認識佢嘅喜劇嘅天份。
1988年周星馳喺李修賢他嘅提攜下演出電影《霹靂先鋒》，重因為呢套片而勇奪第25屆金馬獎嘅最佳男配角。1990年導演劉鎮偉趁住賭片風潮，請咗星仔同達叔搭檔演出《賭聖》一片，套戲只係食返賭片嗰條水加埋喜劇路線，開頭以為觀眾反應只會一般，但係估唔到最後個票房竟然高達41,326,156港元，大破當時嘅香港票房紀錄。
1991年《逃學威龍》再次大破香港票房紀錄，周星馳同埋周潤發、成龍三個當時得令嘅電影演員俾人合稱做「雙周一成」。之後由星仔主演《家有囍事》、《審死官》重屢破票房紀錄。喺1992年，周星馳主演嘅幾部電影囊括香港票房排行榜嘅前5名，夠嗮風光。
1993年到1995年係星爺嘅全盛時期，不過到咗95年嘅《百變星君》、《回魂夜》就開始有走下坡嘅趨勢。直到2001年，周星馳首次全權執導嘅《少林足球》一出，喺香港嘅票房就已經高達60,739,847港元，又再次打破香港華語片紀錄。
到咗2004年，周星馳身兼監製、導演、編劇同埋主演嘅《功夫》，再爆香港票房紀錄61,278,697港元，打破埋《少林足球》所創下嘅香港華語片票房紀錄。而周星馳因為呢部片而奪得第42屆金馬獎最佳導演、最佳劇情片等殊榮，重入圍第63屆電影金球獎嘅最佳外語片，真係可以講得上叫好又叫座。
周星馳響華人影壇係一個極具代表性嘅人物，原因係不少華人已經視「周星馳」等於係「喜劇」。佢嘅笑片好多人睇，係噉破票房紀錄，唔少香港人平時同人傾計嗰時，都不自覺用周星馳嘅對白，例如「你講嘢呀？」就出自周星馳嘅電影，意思係「你係咪喺度吹水？
同時，周星馳嘅電影亦都令到喜劇成為繼動作片後香港嘅電影主流，後期片商開嘅戲，亦都多咗笑片。外地電影人一諗起港產片就諗到動作片同搞笑片，原因係港產片只有呢兩種戲先至真正影響全球。尤其係周星馳非常尊敬李小龍，所以佢嘅戲有唔少嘅鏡頭都係特別向李小龍致敬，例如安排某啲角色着李小龍式嘅衫，或者扮佢嘅武打動作。
佢拍嘅戲除咗好多人買飛入場睇之外，重有學界專門研究佢嘅電影，重將周星馳定性為藝術家。由於佢喺咁多部戲入面都係以小人物由低做起，再加上佢自己低微嘅出身，所以唔少人都會當周星馳喺香港草根階層由低做起嘅表表者，亦有人將周星馳睇成香港精神嘅象徵。
商場間精品店十點關門，佢哋習慣朝早至少存啲錢入銀行嘅，噉我哋一於聽晚去爆佢格，Yeah！唔好！格離花店好啲。點解呀？花店條女個波好大㗎，姦佢！妖！點解成世人都係噉㗎你？聽晚爆佢格。爆完格，再姦佢？爆完格咪有錢咯，有錢咪去叫雞囉，做人有啲原則好唔好？
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且引起泛民主派一致負評嘅《港區國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
2022年2月，汪明荃喺無綫電視歲晚倒數節目入面寫揮春，但揮春上寫嘅虎字用咗異體字，睇落去同「屌」字相似，引起網民熱議，有人就揶揄係咪送畀政府，或者問係一道符。之後，汪明荃亦回應網民，解釋係出自明朝書畫家董其昌。
邵逸夫爵士，GBM，CBE，原名邵仁楞，號逸夫，香港著名電影及電視製作人、娛樂業大亨、慈善家，據稱1907年11月19號浙江寧波鎮海出世，阿爸係上海錦泰昌顏料公司事頭邵行銀，有三個哥哥邵醉翁、邵邨人、邵山客。
邵家八兄弟姊妹，佢排第六，舊上海人稱「邵老六」，到咗香港後大家叫佢「六叔」。1958年，邵逸夫喺香港成立邵氏兄弟有限公司，拍咗過千部華語電影，另外佢旗下嘅電視廣播有限公司亦係香港電視行頭表表者，多年穩企本港收視龍頭地位。
曾志偉後生嗰陣係個職業足球員，後來加入咗電影圈，由龍虎武師做起，變成咗電影導演。喺1980年代香港電影圈興旺嗰陣，曾志偉開始成日都喺電影度亮相。由於佢外形比較滑稽，所以多數都演搞笑角色，好似《最佳福星》同埋《富貴逼人》。
曾志偉喺1990年俾亞洲電視重金禮聘主持搞笑節目，同林敏驄一齊主持《開心主流派》，無耐佢又俾無綫電視挖角，主持咗《超級無敵獎門人》系列。呢個節目最高曾經有三十九點收視點，所以曾志偉亦都幾乎年年都主持呢個節目。
曾志偉上任後，曾經表示TVB嘅強項係合家歡市場，節目適合8個月至88歲，內容唔走偏鋒，唔教壞細路。佢又引入咗唔少外援參與電視劇製作，希望為製作帶來改變，其中葉念琛主理嘅《美麗戰場》同埋王晶主理嘅《一舞傾城》，都加入咗唔少強姦戲嘅元素，前者蔣家旻角色被強姦嘅劇情，長達兩分鐘，比起平時劇集嘅一秒強姦戲長好多，甚至成為《東張西望》宣傳劇集嘅重點。
曾志偉同戚美珍合作投資香港社會企業嘅素食餐廳，重搵咗香港慈善團體龍耳請聽障人士做嘢。由於佢好積極咁幫聽障人士搵工，喺2011年4月3日，《平等機會委員會》同埋《香港失明人互聯會》一齊頒咗《無障礙英雄》嘅榮譽畀佢。
2006年11月，曾志偉成為中國文學藝術界聯合會首批港澳會員。2007年1月，曾志偉當選廣州市政協委員。2011年1月，曾志偉當選廣東江門市政協常委。不過，由於檔期衝突等原因，曾志偉曾經連續四年缺席江門政協會議，被共青團中央機關報《中國青年報》點名批評「成日請假，有乜資格做政協委員？
2020年，北京未經諮詢或香港人同意而強行訂立《香港國家安全法》，而去到5月29號，曾志偉亦有份參與一份文化演藝界支持《港區國安法》嘅聯署。但係，有關聯署之後被踢爆係一份老作嘅聯署，其中名單上嘅張寶華、徐熙媛、李巧靈同蔣志光矢口否認有份參與，而陳汝騫就响2019年釘蓋。
喺2006年嘅《歡樂滿東華》入面，為咗籌款，鄭希怡同錢嘉樂一齊表現「空中飛人」，但過程入面發生意外，鄭希怡嘅褲被扯落嚟，當住全港觀眾露出黑色內褲。事後曾志偉公然話要睇「有冇得慢鏡睇多次？」，備受非議，容祖兒暗指佢無惻隱之心，就連譚詠麟都揶揄佢，問佢喺咪想再被人扑頭，又幫佢諗咗個新法號「永不覺悟」。
2020年2月16號喺武漢肺炎香港疫情肆虐期間，曾志偉曾經同一啲前度或現役嘅警務人員，包括朱經緯、警務處處長鄧炳強、總警司謝振中、仲有多名藝人包括成龍、譚詠麟、方中信等，出席香港明星足球隊晚宴，違反限制令，而晚宴嘅短片同照片，之後喺網上瘋傳，並惹嚟泛民主派支持者熱議。
2022年係港姐競選50周年，當中有啲人覺得好多報名人質素的確冇眼睇，因為咁，而比林作用「豬扒」嚟形容，即係恥笑佢地樣衰。無耐後，觸起左身為無綫電視高層嘅佢嘅神經，直接出律師信比講事實嘅林，仲話咁係「維護港姐尊嚴」。
2022年9月30號嘅一個可能同魚子醬鑒賞班有關嘅晚宴，有個慶祝黎峇菈生日嘅環節，期間曾志偉有啲唐突噉樣，嘴對嘴舓咗對方一啖，紀錄該過程嘅影片經互聯網公開咗，坊間有唔少人睇咗之後批評曾志偉抽人哋水唔啱。
文佩玲，暱稱文文，1986年參加第五屆新秀歌唱大賽，擊敗亞軍許志安同埋季軍黎明等等，贏到冠軍同埋最佳台風獎，後尾簽約華星唱片，喺華星淨係錄過一張唱片，最後重推出無期。1989年轉簽百代唱片，推出《文佩玲》同埋《鬥氣》兩張唱片，1992年退出娛樂圈，轉行做保險。
車婉婉中學讀聖保祿學校，畢業出嚟想報讀1991年第4期無綫電視藝員訓練班，但係因為要喺英國練唱歌而放棄報讀。1992年參加無綫電視同埋華星唱片合辦嘅第11屆新秀歌唱大賽，憑住《我不得不放棄》一曲攞到冠軍而入行。
1993年開始參與電視劇演出，1995年約滿之後離開咗無綫，專心做歌手。2001年重返無綫，參演古裝版處境喜劇《皆大歡喜》，飾演毒辣貴妃「萬貴妃」。2003年參演時裝版《皆大歡喜》。2009年約滿之後再度離開無綫。
張崇基係香港男歌手，1993年同細佬張崇德組成二重唱組合參加TVB第十二屆新秀歌唱大賽，憑住「認錯」呢首歌攞到冠軍。佢亦係香港滑水代表隊成員，2008年，佢同張栢芝細佬張豪龍同埋許中信喺大埔三門仔開咗間香港滑水學校。
2002年7月佢同細佬張崇德兩個人喺伊利沙伯體育館，舉行佢哋喺入行九年嚟第一次演唱會《二人之重唱演唱會2002》，全場座滿晒。2005年，東亞娛樂為佢哋喺紅館舉行一場演唱會《基會難德》，都係座滿，人人都跌眼鏡。
2001年11月11號同劉美娟結婚。2005年2月19號佢太太生咗第一個仔張天藍出世一日就死咗。2006年佢太太再次有咗，2007年2月15號生咗另一個仔張日希，2008年9月23號再生咗個女張日晴。
2002年7月佢同阿哥張崇基兩個人喺伊利沙伯體育館，舉行佢哋喺入行九年嚟第一次演唱會《二人之重唱演唱會2002》，全場座滿晒。2005年，東亞娛樂為佢哋喺紅館舉行一場演唱會《基會難德》，都係座滿，人人都跌眼鏡。
海俊傑17歲移民去美國麻省。1994年參加無綫電視同埋華星唱片合辦嘅新秀歌唱大賽攞到冠軍，簽約華星唱片做歌手，重攞到1994年度十大勁歌金曲頒獎典禮最受歡迎新人獎銀獎。後尾加入無綫電視，至2006年初過檔亞洲電視簽經理人合約。
關心妍，原名關惠文，係香港嘅女歌手。喺1999年全球華人新秀歌唱大賽贏到冠軍，同埋嗰年上海嘅全球華人新秀歌唱大賽唱王菲嘅《臉》攞「最具潛質獎」。跟住加入 BMA 唱片公司，喺2002年正式出道。佢唔只識彈鋼琴、結他、吹色士風，重識作曲同填詞，咁耐以嚟佢總共出咗九隻大碟。
陳秋霞響香港出世。八歲開始學鋼琴，十五歲就考到英國皇家音樂學院第八級鋼琴演奏優選及格。1975年寫咗首《Dark Side Your Mind》，重得到流行歌曲創作比賽作曲同埋演唱優勝。重有代表香港去日本參加世界流行歌曲創作比賽，從此一舉成名，做咗歌星兼作曲。
臺灣導演宋存壽發掘到佢有天賦表演，1976年陳秋霞就拍咗部《秋霞》，故仔就係佢自己嘅故事，裡面有多首佢嘅名曲。佢初出道一拍呢部嘅戲，十九歲就得到第14屆金馬獎最佳女主角，唔單止咁，佢重創咗年紀最細嘅影后，同埋影齡最短嘅影后兩個紀錄。
林青霞喺1973年以19歲之齡拍瓊瑤嘅電影《窗外》正式出道，拍戲廿幾年戲，1994年結咗婚之後無乜拍戲。佢總共拍咗超過一百套戲，有一半係文藝愛情片，又有武俠片，係少數可以橫跨文藝、武俠兩種極端類型嘅影星。
雖然1993年跟阿爸去咗中國大陸嘅天津，重考入咗南開大學東方藝術系搞進修重考入埋北京電影學院。雖然會有機會成中國大陸屬下藝人，但因為阿爸經商肥佬令家庭經濟狀況惡化令佢要返去臺灣繼續發展，隨後亦先後拍過《那一年我們都很酷》、《我的爸爸是主播》、《水晶花》、《情愛紅塵》、《碧海明月心》、《四千金》、《施公奇案之玉簫神笛》、《天使夜未眠》、《明天有你》等好多部影視作品。
尤其《四千金》呢部重攞埋金鐘獎屬下嘅戲劇類最佳新人獎。喺1999年拍嘅《七世夫妻之梁山伯與祝英台》亦攞咗民視嘅收視冠軍，連2000年嘅《飛龍在天》都唔例外。2001年開始加盟娛樂節目之後將重心轉向中國大陸市場，之後先後拍咗《大漢天子》、《倚天屠龍記》、《超人氣學園》、《至尊紅顏》、《神醫俠侶》、《布衣天子》呢啲劇集。
1984年8月出咗首張個人大碟《故事的感覺》，主打歌《玻璃窗的愛》成績相當好，1985年1月喺日本出咗日語EP《千年戀人》同雜錦大碟《千年戀人、少女雜誌》，9月喺香港出咗《陳慧嫻Priscilla Chan》大碟，歌曲《花店》一曲大受歡迎，1986年，陳慧嫻同寶麗金唱片公司簽約，經過重新包裝嘅形象，推出唱片《反叛》，當中好似《跳舞街》、《與淚抱擁》、《痴情意外》呢啲歌令到佢踏上一線歌手。
1991年寶麗金唱片公司派人去美國遊說陳慧嫻喺放假期間錄一隻新碟，即係1992年推出嘅《歸來吧》，當中《飄雪》、《紅茶館》都好受歡迎，令陳慧嫻決定喺畢業後再投入演藝工作。1993年出咗《你身邊永是我》唱片同埋拍無綫電視音樂特輯《紐約嫻情》，1994年底喺紐約州雪城大學畢業，同一年10月出咗《今天的愛人是誰》新曲+精選，當中嘅《今天的愛人是誰》榮登四台冠軍歌，1995年佢重返樂壇，推出二張銷量高《Welcome Back》同《我不寂寞》大碟，同劉德華參與商台廣播劇《我心不死》廣播劇大受歡迎。
1996年，陳慧嫻喺農曆新年於紅館舉行一連十場《雪映美白演唱會》同埋出咗新曲+精選碟《心滿意足》造勢，同年出咗《問題女人》大碟拍無綫電視音樂特輯《英倫奇緣》，1997年舉行咗兩場《慧嫻·港樂奇妙旅程》演唱會。
2003年得到環球唱片公司陳少寶嘅邀請而復出樂壇，推出唱片《情意結》同埋舉行兩場《陳慧嫻.2003珍演唱會》，反應幾好。但唱片喺市場上叫好唔叫座，賣得唔多，陳慧嫻表示心灰意冷就重返校園修讀心理學碩士課程。
2008年1月4號開咗官方blog「嫻蹤網」，1月28號出咗全新單曲《無名指》，2008年2月8號同9號開咗兩場《陳慧嫻活出生命II演唱會2008》。2008年3月以「道路安全大使」身分唱咗道路安全主題曲《願景》同拍咗宣傳廣告。
2008年4月環球唱片出咗活出生命II演唱會CD、VCD、DVD。2008年9月13號舉行咗《2008陳慧嫻巡迴奇妙世界演唱會上海站》。2008年12月簽咗做內地護膚品牌「巴黎艾爾詩丹」代言人兩年。2009年1月喺多倫多、聖地牙哥、康州舉行咗4場《奇妙世界演唱會》。
2010年造咗「亞運歌手」，唱咗亞運會其中一首主題曲《亞細亞》，7月12號官方新浪微博開幕，7月24號舉行《陳慧嫻 2010年激情盛放亞細亞巡迴演唱會廣州站》，9月21號舉行《陳慧嫻 2010年激情盛放亞細亞巡迴演唱會佛山站》，11月6號舉行《陳慧嫻 2010年激情盛放亞細亞巡迴演唱會澳門站》，11月13號舉行《陳慧嫻 2010年激情盛放亞細亞巡迴演唱會成都站》。
2015年1月31號舉行咗《Back to Priscilla 30th Anniversary Concert》東莞站，7月11號舉行咗《Back to Priscilla 30th Anniversary Concert》雲頂站，7月18號舉行《Back to Priscilla 30th Anniversary Concert》南寧站。
9月5號，喺澳門威尼斯人金光綜藝館舉行咗《Back to Priscilla 30th Anniversary Concert》澳門站。11月推出咗翻唱專輯《Evolve》，12月5號，喺上海梅賽德斯奔馳文化中心舉行咗《Back to Priscilla 30th Anniversary Concert》上海站。
關淑怡，香港歌手，出碟有五十輯，活躍於二十世紀八九十年代，主要喺香港唱，亦有去過日本同臺灣，曾隠退過，後再復出，2020年宣佈退出歌壇。日文出碟則以シャーリー・カーン為名。喺寶麗金時，同其他六位女歌手，合稱「寶麗金七小花」。
2020年3月，喺Instagram講自己唔再信唱片公司。4月5號凌晨，佢喺Instagram出咗幾篇英文文章宣佈退出樂壇，佢話係經過深思熟慮嘅決定嚟，佢指「見識到娛樂圈醜陋一面」，而唱片公司「連基本的尊重也沒有」。
李幸倪，藝名Gin Lee，係馬來西亞華裔女歌手，2009年喺馬來西亞出道，並於2010年憑住電視音樂選秀節目《超級偶像4》同《超級巨聲2》上嘅表現而為人所熟悉。2011年同香港博美娛樂簽約，正式打入香港樂壇。
李幸倪曾獲得嘅香港樂壇多項主要獎項包括《新城勁爆頒獎禮》「勁爆女歌手金獎」兼「勁爆演繹大獎」，於2016年至2018年連續三屆獲頒「叱咤樂壇女歌手銀獎」，喺2017到2019年連續三屆獲頒十大中文金曲「優秀流行歌手大獎」，於2020年奪得《十大中文金曲頒獎音樂會》「十大中文金曲女歌手金獎」，喺2021年4月獲得《Chill Club推介榜年度推介》「Chill Club年度女歌手銅獎」，以及於2022年7月獲得《香港金曲頒獎典禮》「全球華人至尊金曲獎」。
泳兒，原名陳家欣，係香港女歌手，香港出世，8歲闔家移居星加坡，2005年大學畢業後回流香港，參加無綫電視同英皇娛樂合辦嘅「2005年度英皇新秀歌唱大賽」攞到亞軍同最佳型格獎，所以同英皇娛樂簽約做歌手。
《勁歌金曲》係一個喺香港電視史上相當長壽嘅音樂節目，由電視廣播有限公司製作。呢個節目總共播咗41年7個月，成為全球最長壽嘅華語音樂節目，而從意義上嚟睇，現時喺無綫收費電視內播放嘅華語音樂頻道「無綫音樂台」，可算係《勁歌金曲》節目嘅延伸。
勁歌金曲喺1981年10月10號播出第一集，當時第1代嘅節目主持人係蔡楓華，並喺逢星期六晚九點左右播映，節目嘅內容以訪問歌手，以及播放過去一個禮拜內嘅新歌MTV為主。起初並無一個正式嘅頒獎典禮，直到1984年1月28號，至開始舉辦1983年度《十大勁歌金曲頒獎典禮》，至1986年2月1號設立「勁歌金榜」，呢個「傳統」一直維持到而家。
1981年至1990年中，《勁歌金曲》以現場直播方式，邀請歌星亮相表演。1990年中期開始，轉為訪問歌星同埋播放歌曲嘅錄影節目，較後時期轉返做歌星亮相表演方式，但大多數係錄影播出。節目形式大致係同歌手玩遊戲，噉亦引嚟歌手謝霆鋒批評過節目無聊。
2004年改為星期日晚7點35分播出時，曾經一度以現場直播方式播出，但喺2005年隨著《勁歌金曲》改喺逢星期三晚11點05分播出，轉返做錄播。另外高清翡翠台會喺星期日播出一個鐘完整版嘅《勁歌金曲》，同樣係錄播。
2014年，周柏豪憑《同行》回歸勁歌金曲，做咗第一位回歸勁歌金曲嘅四大歌手，然後有李克勤、張學友、陳奕迅、徐小鳳等人回歸。HKRIA雖然喺2017年再同TVB唔啱牙，但嗰間公司喺2021年2月尾都係正式同TVB和好。
雷頌德，香港流行歌曲創作人，亦係東亞唱片嘅董事同寰亞傳媒集團嘅A&R Director。佢出名作品包括黎明嘅《情深說話未曾講》、陳慧琳嘅《風花雪》同《花花宇宙》等。佢除咗係個音樂人之外，亦係一名設計師。
自從1999年出咗第一隻EP之後，因為歌詞裏面有唔少粗口，佢哋嘅歌即刻引起社會好大嘅爭議。但係佢哋同唔少專門研究社會問題同埋流行文化嘅學者同人都認為，嗰個係時下後生仔嘅文化同態度，同埋對現實社會嘅不滿。
後來佢哋慢慢畀社會接受，重入埋主流樂壇。佢哋喺2001年做過生力啤嘅代言人，而且拍咗好多輯廣告。之但係商業化咗嘅LMF令佢哋嘅支持下降，同一時間亦不斷受到新自由主義者操控的傳媒同埋主流保守人士嘅長期抹黑。
新城勁爆頒獎禮係香港新城電台搞嘅一個本地音樂年度頒獎典禮，首屆喺1992年以「新城勁爆家族音樂大賞」名義舉行，1994年改名做「997香港勁爆流行音樂頒獎典禮」，1999年度改做而家個名並一路用到而家。
鄭伊健同梁朝偉、周星馳一樣，於兒童節目《430穿梭機》出身，1990年開始被調往戲劇參與電視劇演出，幾年間由演配角漸晉升為一線小生，期間嘅代表作有1994年嘅《笑看風雲》，飾演男主角包文龍。九十年代後期鄭伊健轉為電影演員，憑劉偉強執導嘅《古惑仔》系列所飾演嘅陳浩南一角而廣受歡迎。
鄭伊健喺2007年同林珊珊合組Lamb Production。現時係「鄰舍輔導會鄰舍大使」同埋「世界自然基金會分會」海洋大使，主力推動保護海洋。喺2008年第十二屆「韓國富川國際Fantastic電影節」，鄭伊健憑《第一誡》獲頒最佳男演員獎。
2009年9月29號，鄭伊健正式再次重返新力音樂娛樂，並喺2009年12月18、19號舉行演唱會。闊別11年舞台嘅伊健再踏紅館，陳小春同舒淇擔任兩場表演嘉賓，康子妮擔任和音，一眾圈內外好友都到場支持。
鄭伊健初出道係短頭髮，因為喺TVB長期用頭套拍古裝劇，一次除低頭套，發現頭髮已經好長，就保留唔剪，而因此被睇中並挑選為《古惑仔》嘅主角，從此一炮而紅。鄭伊健多次表示，佢覺得長髮好難打理同好熱，但呢一頭長髮為佢帶來好運，所以佢唔會剪，而大碟《SENSES》中亦收錄咗一首歌《長髮》。
兩人喺1990年合作演出劇集《燃燒歲月》時發展戀情，邵美琪大鄭伊健兩歲，而且當時伊健只係啱啱出道，但邵美琪已經係無綫電視當家花旦。當時外界都認為呢對情侶前景唔樂觀，但隨住兩人戀情有穩定發展，再加上鄭伊健喺事業上漸有成就，佢哋成為九十年代其中一對公認嘅娛樂圈情侶。
伊健因拍攝電視劇《隨時候命》而識咗黎諾懿，兩人因為都鍾意玩遊戲機而十分投契。後來黎諾懿相約鄭伊健同蒙嘉慧打羽毛球，而鄭伊健同蒙嘉慧亦因此而結識。鄭更以6個「好」來形容連續兩晚睇佢演唱會支持佢嘅蒙嘉慧。
劉青雲同好多香港演員一樣都係響無綫電視展開佢演藝生涯。佢雖然好早就出名，但成日都際遇麻麻。好似1985年佢已經憑《新紮師兄》出咗名，但佢好少俾人搵去拍港產片。一直到1992年拍完《大時代》之後，劉青雲先至有機會全心參與電影嘅演出。
蔡卓妍係香港女藝人，出過唱片、拍過電影，又係英皇娛樂嘅主要合約藝人同埋Twins嘅樂隊成員。不過自從陳冠希鹹相漏出事件之後，好耐冇見到佢同鍾欣桐再度登臺演出，而佢公開就話阿嬌而家有病要去醫、又要返學，唔得閒出嚟表演節目。
嚮2006年3月，蔡卓妍已經同鄭中基結婚，但婚事去到2010年先至公開，同年蔡卓妍同鄭中基離婚。2010年9、10月蔡卓妍公告同陳偉霆已經拍拖三個月，10月接受訪問嗰時話已經帶過佢見家長，無耐之後佢哋俾雜誌踢爆拍拖唔止三個月，係背叛雙方嘅另一半中開始。
由於導演麥曦茵發布過撐佔中言論同埋「文化界監察暴力行動組」行動組成員之一，而藝人鍾鎮濤亦曾經表示喺香港修例風波入面支持香港警察執法，電影分別畀中港兩地網友杯葛。之但係，呢套戲上映之後，仍然獲得唔少嚟自電影業內人士嘅好評，兩地都有影評人、觀眾畀咗正面評價，亦都受到海外傳媒嘅讚賞。
黃偉文，係香港出名填詞人、電台節目主持、香港電影演員、專欄作家。佢同林夕合稱香港詞壇嘅「兩個偉文」，喺2012年搞過一連六場「Concert YY 黃偉文作品展」嘅作品音樂會，請咗超過40位出名歌手嘉賓唱佢填詞嘅精選歌。
黃偉文一般被視為親民主派人士。喺2012年政府有意推行被指洗腦嘅國民教育科，黃偉文當時就力撐帶領反對國民教育科運動嘅學民思潮，仲因為咁樣受到恐嚇。另外，佢喺2019年嘅時候亦曾經表態，暗示反對修訂逃犯條例，支持反修例人士。
《孤男寡女》係一部2000年由杜琪峰同埋韋家輝導演，劉德華同鄭秀文首次合作嘅都市白領愛情喜劇片。影片由同名新城廣播劇改編而成，以3521萬港幣成為當年香港最賣座嘅華語片。獲得香港電影金像獎最佳電影、最佳導演等五項提名。
韋家輝轉戰電影界之後轉向於較冷門題材，1995年首次執導電影，作品為《和平飯店》。之後同杜琪峰合組銀河映像，獨立或聯合杜琪峰執導《一個字頭的誕生》、《孤男寡女》、《瘦身男女》、《大隻佬》等多部創意型電影。
光良，本名王光良，係馬來西亞籍華裔創作型流行歌手。佢喺馬來西亞怡保出世，怡保三德中學畢業，之後再修讀電腦同電子工程文憑。1995年簽約台灣滾石唱片，之前同品冠組成歌唱組合無印良品，但係嗰個組合喺雙方同意下喺2000年解散。
《童話》先後被改編做唔同語言嘅版本，有日本中孝介《花間道》，韓語、粵語、越南語、馬來語、泰文、印尼文、柬埔寨文、緬甸文等。《童話》重被唔少韓國藝人選做見面會演出曲目，包括朴有天、池錫辰、池昌旭、徐康俊、丁一宇、金楨勳等。
10歲時開始學鋼琴，首部鋼琴係HSINGHAI星海鋼琴，佢喺學咗好多年琴後，先發現屋企嘅鋼琴比一般鋼琴要低半個音。2人一齊坐一張凳，結果踩踏板時因為右腿唔夠長老師要佢用左腳踩，佢一直以為左腳踩踏板先啱，直到15歲換咗鋼琴老師，先發現自己踩錯腳。
中二開始創作，擔任教堂華語歌詠用教練，1990年參加30次大小各類型歌唱比賽，都拎過唔少獎項，1993年，個人演唱創作生涯簽訂首份唱片合約，1994年，製作天主教首張本地華語聖歌集。喺修讀錄音工程文憑時識咗陳峰。
1994年同品冠合作，喺馬來西亞以光良品冠組合名稱響馬來西亞滾石唱片發行《掌心》同《多心》專輯。1995年，同品冠正式以組合名無印良品入咗台灣歌壇，由台灣滾石唱片發行《掌心》專輯，2人以清新自然嘅歌曲同細膩溫柔嘅唱腔，即刻紅咗。
2005年1月21號，發行《童話》專輯，成個亞洲銷量突破120萬張。《童話》重橫掃亞洲各大電台嘅排行榜，亦被改編成唔同語言，傳唱度好高，成為唔少韓國偶像到大中華地區舉辦活動時選唱嘅金曲。《童話》被譽為21世紀最成功嘅華語歌曲之一，「童話旋風」創下全亞洲21項第一名嘅好成績，喺各大卡拉OK Box有好高嘅點唱率同獲獎無數。
2006年3月3號，全亞洲發行《約定》為全創作紀錄輯，喺3月29號喺香港紅磡體育館舉辦首場個人大型演唱會。同年獲委任做「馬來西亞旅遊大使」，重喺11月榮獲馬來西亞《十大傑出青年文化成就榮譽獎》。2006年11月11號，喺馬來西亞娛協獎個人獲得10個獎項，破咗大會2項紀錄。
2008年11月22號，喺《馬來西亞娛協獎》宣佈放棄角逐獎項，但承諾唔會缺席《娛協獎》以推動馬來西亞音樂事業。2010年同2012年獲「馬來西亞娛協獎」委任做「宣傳大使」，重同彭學斌老師共同創作《閃亮》做大會主題曲。
2010年10月23號，喺韓國嘅「亞洲音樂節」做馬來西亞代表、2012年3月23號，喺香港嘅「亞洲流行音樂節」做馬來西亞代表。2011年重為「馬來西亞旅遊醫療」代言，同時發行「我們的故事」單曲做主題曲。
2017年1月，加盟湖南衛視《歌手2017》、為首發歌手，喺第一輪遭到淘汰，之後喺突圍賽演唱《勇氣》以第九名突圍失敗。3月15號，喺香港參與星空盛典發佈會，宣佈首次擔任電影導演《未完成的童話》嘅愛情科幻片。
梁朝偉喺1982年加入無綫電視，第二年就開始演出主角。佢第一部擔正嘅電視劇係1983年《再見十九歲》。嗰年佢同劉德華幾位當紅演員被無綫封為「五虎將」。1984年憑住《新紮師兄》同《鹿鼎記》兩部劇走紅。
梁朝偉早喺1980年代尾投身電影圈。佢多數都拍文藝片，但一啲主流電影好似搞笑片、動作片佢都拍唔少。佢唔係票房保證，但攞獎好多，係攞香港電影金像獎最佳男主角獎最多嘅人，有五次。佢憑住王家衞嘅《花樣年華》攞過康城影展最佳男主角獎。
周勵淇係模特兒周汶錡個妹，本身都係模特兒，2001年俾馬偉豪簽咗之後轉型為演員，拍咗多套網劇、電影，2002年憑《玉女添丁》獲得香港電影金像獎最佳新人獎提名。2005年簽約BMA同推出唱片，成為歌、影、視三棲藝人，佢嘅曲風以情歌為主。
周勵淇得到無綫電視王心慰嘅賞識，喺2003年開始接拍電視劇，首部作品《翡翠戀曲》俾觀眾記住樂天派Ceci，2005年《秀才遇著兵》嘅「拾義妹」，創下最高42點嘅收視。2006年《天幕下的戀人》更將周勵淇嘅人氣推高。
森美亦曾經喺有線電視同吳君如主持《先睇星期四》、《再睇星期五》節目，2005年12月播映最後一集。2006年擔任國際華裔小姐競選司儀，2006年3月至9月期間同電台拍檔小儀主持無綫電視綜藝節目《15/16》。
蒲進，原名蒲茗藍，香港男演員、歌手，前無綫電視、亞洲電視合約藝員，1997年第十二期無綫電視藝員訓練班出身。 佢擅長於模仿劉德華嘅歌聲。 2013年1月，他因為缺席亞視指定嘅培訓課程而遭解僱。 2018年以特約演員身份回歸無綫電視拍攝劇集。
《嫁個有錢人》，係Long Shong Entertainment Group製作發行嘅一部電影，由谷德昭導演，鄭秀文、任賢齊主演，並由湯盈盈、陳雲平、李碧琪、田啟文、李健仁、鄭祖、胡楓、蘇民峰、王合喜、張達明、雷頌德、唐詩詠同埋陳霽平聯合演出。
林海峰係香港商業電台唱片騎師、歌手、節目主持人、演員兼埋導演，花名有「林狗」、「阿Di」、「硬天師」同埋「林公子」等。1988年，同葛民輝一齊組成軟硬天師，1995年拆夥之後繼續留響獨立商台發展。2005年，出個人唱片《三字頭》兼搞棟篤笑。
胡楓，原名胡繼修，人稱修哥、修修或胡楓叔，祖籍廣州，係香港演員。1953年考入大成公司，開始喺電影生涯。第一部作品係《男人心》，亦都係令佢一夜成名嘅作品。及後同多位當紅女星合作，1960年代後期同蕭芳芳合作過唔少歌舞片，舞藝精湛，有「舞王修」之稱，至今仍為人賞識。
梁柏堅係一位網媒記者，喺2015年區議會選舉出選大佛口選區，結果輸咗畀李均頤，到2019年區議會選舉再出選，結果佢打敗李均頤，成功敗部復活，當選區議員一職。2021年9月15號，佢同楊雪盈被裁定2021年香港區議員宣誓入面宣誓無效，即時冇咗區議員席位。
自此梁家輝索性專攻影壇，喺港產片興旺嘅1980年代，佢拍過差唔多一百部影片，例如成龍嘅《火燒島》、周潤發《監獄風雲》、麥當雄嘅《三狼奇案》。1992年佢又一次當上香港電影金像獎最佳男主角。2006年，《黑社會》令佢第三次封帝，得獎次數僅次於梁朝偉。
李亦喬，原名李美琪，綽號牛雜妹，係香港演員，喺2015年憑元朗一間牛雜檔嘅太子女嘅身份報名參選香港小姐而出名，但最後入唔到十六強。之後佢本嚟獲蕭定一嘅中國3D數碼娛樂賞識諗住同佢簽約，但佢最後決定簽另一間獨立製作公司「5ives Production」。
2020年，李亦喬用特約演員身份多次客串出鏡無綫電視處境劇《開心速遞》，但片尾一路都唔出佢個名，其中第8次客串嘅酒吧客人一角畀網民留意到，但由於片尾都無出佢個名，所以網民一度搞錯咗佢做片尾有出過名嘅另一女藝員林慧君。
佢喺聖保祿學校同香港大學法律系畢業。曾任修身堂代言人。感情方面，佢曾經同雷頌德交往，但喺2004年分手。去到2007年11月3號喺泰國布吉嫁畀識咗3年嘅男友楊哲安，而家有4個女。2012年香港大學環境管理理學碩士課程畢業。
葉璇嚮浙江杭州出世，10歲移民美國，威爾斯利學院政治學畢業，1999年代表美國紐約參加國際華裔小姐競選，得冠軍同「最具古典美態獎」，之後入行。嚮無綫電視做藝員，2005年7月加盟寰亞綜藝娛樂集團有限公司下面嘅紅館經理人公司。
黃子華喺聖若瑟英文小學、聖若瑟英文中學、威靈頓中學讀過書，喺加拿大阿爾伯塔大學攞到哲學學士。1987年參加無綫電視舉辦嘅「全能司儀大賽」而踏入演藝界，做過代課老師、出入口經理、電台、臨時演員、資料搜集、電視台助導、話劇團演員、電台電視台節目主持、編劇、電影演員。
黃子華由加拿大返香港後，一心想做演員，但係當年無綫電視嘅藝員訓練班突然間取消咗，剩番編劇訓練班，黃子華希望能夠藉編劇喺電視城做嘢，再轉型為演員。後來佢發覺編劇係好難轉型為演員後，輾轉加入香港話劇團、電台DJ等等。
1999年，徐正康開始揾佢拍劇加盟無綫電視，拍佢嘅第一套劇集狀王宋世紀2，成績未如理想，到開拍男親女愛處境喜劇就人氣大升，成為視帝大熱，之後2004年棟篤神探、2008年奸人堅、2009年絕代商驕都維持係黑馬視帝。
任達華喺香港出世，老豆係皇家香港警察，阿哥係前任香港警務處副處長任達榮。1970年代中任達華以模特兒身份入演藝圈，同TVB簽約做電視劇。係七零年代香港電視業黃金年代，任達華喺無綫多部經典戲都有亮相，包括咗《家變》、《親情》、《網中人》、《千王之王》。
任達華係喺1987年開始接拍電影。佢多數都扮演黑幫大佬，亦都有少部份係演差人。佢演出評價好高，2010年任達華憑《歲月神偷》贏得第29屆香港電影金像獎最佳男主角獎。2003年，任達華去荷里活，同安祖蓮娜祖莉一齊演出《盜墓者羅拉》續集。
香港亞洲電影節係香港亞洲電影節協會主辦、百老匯電影中心協辦，係香港最大規模嘅亞洲電影展映平台。透過舉辦影展、活動、工作坊再同其他平台合作，為香港同海外電影創作者同觀眾提供交流諗法同知識嘅平台。亦喺2005年開始設立「亞洲新導演獎」，以推動年輕導演創作，鼓勵亞洲新晉導演，以獨立、非主流嘅精神。
《衝上雲霄》係香港電視劇《衝上雲霄》嘅電影版，主要由寰亞電影、天下一電影製作、電視廣播有限公司同埋邵氏影城一齊投資出品。監製係梁家樹、陳維冠，導演係葉偉信、鄒凱光，由吳鎮宇、古天樂、張智霖、鄭秀文、佘詩曼、郭采潔、江美儀、馬國明等演員領銜主演，2014年8月開始拍，預計2015年暑假響中國大陸、香港、臺灣全面上畫。
響香港出世，係一位澳籍華人，中四嗰陣跟住老豆移居澳洲。1990年返香港探親嗰陣畀娛樂圈經理人發掘，並響1991年同許秋怡推出粵語合唱專輯《現代愛情故事》正式出道，而呢套唱片更有雙白金銷量。1992年推出個人第一張音樂作品《逗我開心吧》，獲得叱咤樂壇新力軍男歌手銀獎。
佢嘅電影通常唔考慮美學概念，而係商業考慮特別多，尤其係佢專門拍畀啲嘅草根階層睇，所以色情戲佢都拍唔少。所以一啲影評人成日唔妥王晶啲電影，認為佢無良、賤格，但王晶就成日批評番啲影評人以及同行，話佢哋啲讚或拍嗰啲戲成日都唔收得，冇資格批評佢。
其中喺1999年推出嘅三級片《強姦2制服誘惑》，朱茵一開始被話係拍「愛情懸疑片」，叫做《午夜人狼》，佢嘅角色仲係個警察角色，好有挑戰性。但點知片中充斥凌虐同裸露戲，之後先改片名叫《強姦2》，真係冇得揀。
呢件事令佢好無奈，事業亦受到一定影響，有人甚至話佢係三級女星。另外，李婉華接拍《制服誘惑2地下法庭》嘅時候，開工前一日收到電話，要求佢「大膽演出」，連劇本都冇咁嘅戲份。佢就拒絕，仲搵曾志偉求助，最後佢唔駛「大膽演出」。
王祖藍係香港一位舞臺劇演員、電視演員、編劇、配音員、報幕員、電台播音員、主持、司儀、填詞人、作曲家同歌手，香港作曲家及作詞家協會會員。佢曾經係無綫電視旗下嘅經理人合約藝員，英皇娛樂前旗下歌手。佢鄉下喺廣東省東莞市厚街鎮。
胡然係中國女演員，天津出世，因為畀王晶捧做新一代「晶女郎」而出名，拍過幾套港產片，比較出名嘅係《賭城風雲》系列嘅演出。佢喺2018年電視劇《冒險王衛斯理》入面演白素，唔少觀眾都覺得佢好身材，更畀網民叫佢「胡然嫩乳」。
商天娥係香港女藝人。參加第12期無綫電視藝員訓練班，畢業之後成為無綫電視藝員，1980年代時成為當家花旦，憑著同張國榮合演嘅《儂本多情》而走紅，而1987年《季節》同1989年《義不容情》都受到注目。
余安安，係香港女演員，祖籍廣東開平。佢喺1974年出道，幾十年嚟幫過無綫電視、佳藝電視、麗的電視、香港有線電視同viuTV拍電視劇，亦拍過好多電影。2019年，余安安兩個女幫佢搞咗個大型party，慶祝六十大壽。
余香凝，係香港女藝人，2011年開始做模特兒，屬天下一將士藝人旗下，拍過唔少廣告，2016年開始參演電影，憑出道作品《骨妹》入圍第36屆香港電影金像獎最佳新演員提名。2017年佢加入樂壇，推出頭一隻派台歌《你愛的人上》。
余香凝曾經同演員陳家樂拍拖，兩人喺2014年拍港台電視劇《總有出頭天》合作嗰陣撻著，陳家樂重認定佢係結婚對象。但係喺2018年6月14號，余香凝被揭發一腳踏兩船，更被記者目擊佢主動送上門連日喺男家過夜，受到非議，被唔少網民辱罵。
陳嘉佳，藝名「小寶」，暱稱細細粒，上海出世，係香港電視女演員，佢係無綫電視前藝員。佢演出過幾套電視劇，包括《老表，你好嘢！》、《My盛Lady》、《食為奴》及《老表，你好hea！》等等。2019年，佢喺鏡頭前大玩空中瑜伽，同場工作人員笑爆肚。
楊詩敏，花名蝦頭，香港喜劇女演員，於2006年獲香港戲劇協會香港舞台劇獎「最佳女主角獎」，2007年再獲「最佳女配角獎」提名。佢喺1998同1999年喺香港演藝學院獲榮譽學士同演藝深造文憑後，一直同香港唔同劇團合作。
林嘉華喺聖若瑟英文中學畢業，1974年加入第一屆警察少年訓練學校，攞到銀笛獎，並成為香港電台節目《少年警訊》第一代主持。其間佢受麗的電視監製麥當雄賞識，加入麗的電視做演員。1970年代末林嘉華為麗的拍咗幾套劇集，包括《鱷魚淚》等，並主唱一啲動畫主題曲。
1980年轉投無綫電視，除拍劇之外，並同陳秀珠一齊主持電視節目《體育世界》、《香港早晨》等等。之後佢喺1988年舉家移民加拿大多倫多。移民早期仍間中為無綫拍劇，至1995年參演《萬里長情》後，決定暫別香港返回多倫多。
近年返香港演出，參演多套無綫電視劇好似《學警出更》同黃子華主演嘅《奸人堅》等。喺2010年，佢參演《鐵馬尋橋》，飾演反派榮德，取得一眾好評，觀眾一致認為佢演技好，認為佢有能力問鼎嗰年萬千星輝頒獎典禮嘅最佳男配角一獎。
喺東亞唱片未成立前，已經喺1989年至2002年間參與經營亞洲電視十幾年，累積咗深厚經營娛樂事業嘅經驗。東亞唱片擁有多位香港樂壇紅星，旗下藝人包括劉德華、鄭秀文、許志安、任賢齊、華星唱片蘇永康、何韻詩、楊千嬅以及新晉當紅歌手王菀之、鄭嘉嘉、at17、林一峰、藍奕邦、華星唱片劉浩龍。
鄭秀文喺香港出世嘅香港女歌手同演員，祖籍廣東澄海。譽為香港樂壇天后，喺兩岸三地有好高知名度，目前更譽為係梅艷芳嘅接班人，亦都有「百變天后」嘅稱號，係香港一位集「歌后」同埋「影后」於一身嘅香港女藝人，攞過《叱咤樂壇流行榜頒獎典禮》「女歌手金獎」、《十大勁歌金曲頒獎典禮》「最受歡迎女歌星」、《新城勁爆頒獎禮》「新城勁爆最傑出至尊女歌手」、《十大中文金曲頒獎音樂會》「飛躍大獎女歌手金獎」、《香港電影評論學會大獎》「最佳女演員」等等嘅最高殊榮個人獎項，鄭秀文仲拎過13次最受歡迎女歌手、7次香港女歌手年度總銷量冠軍，2次亞軍，3次季軍，同埋有6張專輯奪下年度最高銷量女歌手唱片。
1991年，推出第二隻大碟《Holiday》，第一主打係《不來的季節》，呢隻歌令到鄭秀文得到叱吒樂壇流行榜嘅冠軍。第二主打係《Valentino》，呢隻歌成為勁歌金曲嘅勁歌推介。第三主打係電視劇《浪族闊少爺》嘅插曲《醉鄉》。
1992年，推出第三隻大碟《Never Too Late》，第一主打係《Say U'll be mine》，第二主打係《娃娃看天下》，第三主打係《這夜我不願離開》。第四主打係《2gether》，呢隻歌係由雷頌德同埋C.
1993年頭，推出同許志安合唱嘅《其實你心裡有沒有我》。年中推出第四隻大碟《快樂迷宮》，第一主打係快歌《Chotto等等》，呢隻歌係鄭秀文第一隻快歌。第二主打係電視劇《大頭綠衣鬥殭屍》嘅主題曲《痴心等待》，第三主打係《一水隔天涯》，第四主打係電視劇《大頭綠衣鬥殭屍》嘅插曲《總算為情認真過》，第五主打係快歌《衝動點唱》。
1994年，推出第六隻大碟《十誡》，第一主打係快歌《十誡》，呢隻歌喺流行榜嘅位置相當唔錯。之後推出咗隻Remix《十誡》，但回響唔係好大。唱片公司宣傳人員話重會推出一個新嘅remix，所以《十誡》就係咁樣誕生，而因為呢隻歌當中有一啲男女嘅淫聲蕩語聲，喺1994年嘅社會重係禁忌，結果俾電台同埋電視台禁播，令到華星唱片要喺報紙刊登聲明。
呢件事反而令到唔少人對隻歌有興趣，並收宣傳之效。之後就立即推出第二主打快歌《熱愛島》、第三主打係和平之歌《薩拉熱窩的羅密歐與茱麗葉》、第四主打係同許志安合唱嘅《非一般愛火》。喺同一年，鄭秀文同杜德偉為商業二台錄製廣播劇《蘭茜夫人劇場之向愛情出發》嘅主題曲《時間地點人物》，呢隻歌收錄喺第七隻新曲+精選+Remix大碟《時間地點人物》入面。
跟住推出第八隻大碟《失憶》，第一主打係快歌《失憶》，第二主打係鄭秀文第一次填詞嘅《苦戀》，呢隻歌喺改編自李克勤嘅《後悔》。第三主打係《給最傷心的人》，改編自李玟嘅《我依然你的情人》嘅，第四主打係改編自中國女歌手毛亞敏嘅《愛情遊戲》嘅《達文西的情人》。
1995年，鄭秀文為商業二台錄製一隻廣播劇《青春奇怪劇場之四條恐龍》嘅主題曲《不要》。同年八月，推出喺華星唱片嘅最後一隻大碟《其後》。第一主打係快歌《折翼天使》，第二主打係《內心戲》。第三主打係《再見》，代表著同華星唱片講再見，轉投華納唱片。
1996年1月，華星唱片又為鄭秀文推出一隻新曲+精選大碟《不要新舊對照17首》。年中，華星唱片為鄭秀文推出一隻MTV全集《捨不捨得》，呢隻專輯加插咗一隻華納歌曲《捨不得你》。年底，華星唱片為鄭秀文推出一隻精選大碟《是時候@不要新舊對照35首》。
1995年年底，鄭秀文正式加盟華納唱片。同年11月，推出喺華納嘅第一隻大碟《捨不得你》，呢隻專輯收錄咗電視劇《刑事偵緝檔案II》嘅插曲《愛的輓歌》。同年12月，推出第一隻EP《捨不得你Remix》，呢隻專輯收錄咗鄭秀文第一隻國語歌《捨不得你》。
1996年5月，推出喺華納嘅第二隻大碟《放不低》，繼續有理想嘅成績。6月，推出第二隻EP《小心女人EP》。9月，推出第一隻國語大碟《值得》。11月，推出喺華納嘅第四隻大碟《濃情》，呢隻專輯收錄咗《TCBY Sammi X Live 96鄭秀文X空間演唱會》嘅主題曲《X派對》同埋同葉蒨文合唱嘅歌曲《談情說愛》。
1997年頭，鄭秀文喺1996年度《十大勁歌金曲頒獎典禮》攞到「最受歡迎女歌星」獎項。4月，推出第二隻國語大碟《為你等》，7月，推出喺華納嘅第五隻大碟《我們的主題曲》。11月，推出喺華納嘅第六隻大碟《生活語言》，呢隻專輯收錄咗《Texwood Sammi Star Show鄭秀文97演唱會》嘅主題曲《星秀傳說》。
1998年頭，鄭秀文喺1997年度《十大勁歌金曲頒獎典禮》再次攞到「最受歡迎女歌星」獎。7月，推出喺華納嘅第七隻大碟《Feel So Good》，呢隻專輯收錄咗同美國組合All 4 One合唱嘅歌曲《I Cross My Heart》。
1999年，鄭秀文同華納唱片續約。9月，推出喺華納嘅第八隻大碟《很愛很愛》，呢隻專輯收錄咗《Chase Sammi I Concert 99》嘅主題曲《發熱發亮》。10月，鄭秀文喺紅館搞第三次個人演唱會《Chase Sammi I Concert 99》。